CELEX: 52021PC0643
Language: da
Date: 2021-10-12
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Energifællesskabets Ministerråd om udnævnelse af direktøren for Energifællesskabets sekretariat

EUROPA-KOMMISSIONEN
            Bruxelles, den 12.10.2021
            COM(2021) 643 final
            2021/0333(NLE)
            
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Energifællesskabets Ministerråd om udnævnelse af direktøren for Energifællesskabets sekretariat  
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne i det 19. møde i Energifællesskabets Ministerråd den 25. november 2021 i Beograd, Serbien, i forbindelse med den planlagte vedtagelse af ministerrådets procedureafgørelse om udnævnelse af den næste direktør for Energifællesskabets sekretariat.
            
            
               2.Baggrund for forslaget
            
            
               2.1.Energifællesskabstraktaten
            
            
               Traktaten om oprettelse af Energifællesskabet ("energifællesskabstraktaten") har til formål at skabe en stabil lovgivnings- og markedsramme og et fælles reguleringsområde for handel med netenergi ved at gennemføre aftalte dele af EU-retten om energi i tredjelande. Traktaten trådte i kraft den 1. juli 2006. Den Europæiske Union er part i energifællesskabstraktaten
                  1
               . Energifællesskabstraktaten henviser til parterne uden for EU som "kontraherende parter".
            
            
               2.2.Energifællesskabets Ministerråd
            
            
               Energifællesskabets Ministerråd sikrer, at de mål, der er fastsat i energifællesskabstraktaten, opfyldes. Det udfærdiger generelle politiske retningslinjer, træffer foranstaltninger og vedtager procedureafgørelser. Hver part har én stemme, og ministerrådet har forskellige afstemningsregler alt efter emnet. EU er en af de ti parter og har én stemme, også afhængigt af emnet.
            
            
               Ministerrådet udnævner direktøren for Energifællesskabets sekretariat på forslag af Europa-Kommissionen for en fast periode på tre år, der kan forlænges. Procedureafgørelsen vedtages med simpelt flertal. Kommissionen har eneret til at foreslå en kandidat til stillingen som direktør og videresender sit forslag til de kontraherende parter i Energifællesskabet.
            
            
               2.3. Den procedureafgørelse, der skal vedtages af ministerrådet 
            
            
               Den nuværende direktør for Energifællesskabets sekretariat, Janez Kopac, blev udnævnt første gang i 2012. Hans embedsperiode blev forlænget i 2015 og i 2018. Den udløber den 30. november 2021.
            
            
               Den 23. februar 2021 iværksatte Kommissionen en åben udvælgelsesprocedure med henblik på at udnævne den næste direktør for Energifællesskabets sekretariat pr. 1. december 2021 (COM/2021/20055). Der var 92 ansøgninger til denne stilling. Udvælgelsesfasen er gennemført i overensstemmelse med gældende regler og gennemførelsesretningslinjer.
            
            
               Kommissionens udvælgelsespanel har vurderet ansøgningerne på grundlag af de krav og udvælgelseskriterier, der er fastsat i stillingsopslaget, og udvalgt ansøgere til næste fase af proceduren. Efter en sammenlignende vurdering af kandidaterne foretaget af Det Rådgivende Udvalg for Udnævnelser og kommissær Kadri Simsons samtaler med kandidaterne mener Kommissionen, at Artur Lorkowski besidder den bedste kombination af ledelsesmæssige færdigheder, lederevner, kommunikations- og repræsentationsevner, sprogkundskaber, teknisk kompetence, international erfaring og viden om Den Europæiske Union med henblik på at varetage stillingen som direktør for Energifællesskabets sekretariat.
            
            
               Kommissionen har derfor besluttet at foreslå Artur Lorkowski som den næste direktør for Energifællesskabets sekretariat, således som det fremgår af Kommissionens afgørelse af 24. september 2021 om at forelægge Energifællesskabets Ministerråd et forslag til procedureafgørelse om udnævnelse af direktøren for Energifællesskabets sekretariat, C (2021) 7021 final. Kommissionen forelagde dette forslag for de kontraherende parter i Energifællesskabet den 24. september 2021. 
            
            
               3.Den holdning, der skal indtages på Unionens vegne
            
            
               På baggrund af den åbne og konkurrenceprægede udvælgelsesprocedure, som Kommissionen har gennemført, bør den holdning, der skal indtages på Unionens vegne i Energifællesskabets Ministerråd, være at godkende udkastet til ministerrådets procedureafgørelse om udnævnelse af Artur Lorkowski til direktør for Energifællesskabets sekretariat pr. 1. december 2021, jf. Kommissionens afgørelse af 24. september 2021 om at forelægge Energifællesskabets Ministerråd et forslag til procedureafgørelse om udnævnelse af direktøren for Energifællesskabets sekretariat, C (2021) 7021 final.
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
         
         
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  2
               .
            
            
            
               4.1.2.Princippernes anvendelse på det foreliggende tilfælde
            
            
               Energifællesskabets Ministerråd er et organ, der er nedsat ved en aftale, nemlig energifællesskabstraktaten.
            
            
               Den påtænkte procedureafgørelse, som ministerrådet skal vedtage, er en retsakt, der har retsvirkninger, fordi den regulerer spørgsmål vedrørende Energifællesskabets organisation og som minimum er bindende for Energifællesskabets institutioner, jf. energifællesskabstraktatens artikel 86. 
            
            
               Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Den påtænkte retsakts primære formål og indhold vedrører energiområdet. 
            
            
               Det materielle retsgrundlag for den foreslåede afgørelse er derfor artikel 194 i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 194 sammenholdt med artikel 218, stk. 9, i TEUF.
            
            
               2021/0333 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Energifællesskabets Ministerråd om udnævnelse af direktøren for Energifællesskabets sekretariat  
               
         
         
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 194 sammenholdt med artikel 218, stk. 9,
            
            
               under henvisning til Rådets afgørelse 2006/500/EF af 29. maj 2006 om Det Europæiske Fællesskabs indgåelse af energifællesskabstraktaten,
            
            
               under henvisning til traktaten om oprettelse af Energifællesskabet, særlig 69 og 88,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Traktaten om oprettelse af Energifællesskabet blev indgået af Unionen ved Rådets afgørelse 2006/500/EF af 29. maj 2006
                  3
                og trådte i kraft den 1. juli 2006. 
            
            
               (2)I henhold til traktatens artikel 69 og 88 kan ministerrådet på forslag af Europa-Kommissionen vedtage en procedureafgørelse om udnævnelse af direktøren for Energifællesskabets sekretariat.
            
            
               (3)Den tredje embedsperiode for den nuværende direktør for Energifællesskabets sekretariat, Janez Kopac, udløber den 30. november 2021. 
            
            
               (4)Energifællesskabets Ministerråd skal på sit 19. møde den 25. november 2021 i Beograd, Serbien, vedtage en procedureafgørelse om udnævnelsen af den næste direktør for Energifællesskabets sekretariat.
            
            
               (5)Den 23. februar 2021 offentliggjorde Kommissionen et stillingsopslag med henblik på udnævnelse, efter en åben udvælgelsesprocedure, af den næste direktør for Energifællesskabets sekretariat pr. 1. december 2021. 
            
            
               (6)Kommissionen har vurderet ansøgernes kompetencer og erfaring i overensstemmelse med de på forhånd fastsatte udvælgelseskriterier, der er offentliggjort i stillingsopslaget. Udvælgelsesfasen er gennemført i overensstemmelse med gældende regler og gennemførelsesretningslinjer. Kommissionen mener, at Artur Lorkowski besidder den bedste kombination af ledelsesmæssige færdigheder, lederevner, kommunikations- og repræsentationsevner, sprogkundskaber, teknisk kompetence, international erfaring og viden om Den Europæiske Union med henblik på at varetage stillingen som direktør for Energifællesskabets sekretariat — 
            
            
            
               VEDTAGET DENNE AFGØRELSE:
            
            
               Artikel 1
            
            
               Følgende holdning skal indtages på Unionens vegne på det 19. møde i Energifællesskabets Ministerråd:
            
            
               Udkastet til ministerrådets procedureafgørelse om udnævnelse af Artur Lorkowski til direktør for Energifællesskabets sekretariat pr. 1. december 2021 i overensstemmelse med forslag fra Kommissionen vedtaget ved Kommissionens afgørelse af 24. september 2021, C(2021) 7021 final, og forelagt samme dag for Energifællesskabets Ministerråd, bør vedtages.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
         
         
            
               
                     På Rådets vegne
               
               
                     Formand
               
            
         
         
            
                  
                     (1)
                  
                  
                        EUT L 198 af 20.7.2006, s. 15.
                  
               
               
                  
                     (2)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64. 
               
               
                  
                     (3)
                  
                        EUT L 198 af 20.7.2006, s. 15.